Списак гувернера Тексаса
Гувернер Тексаса највиши службеник у америчкој савезној држави Тексас. Гувернер Тексаса је шеф извршне гране власти и главнокомандујући Националне гарде Тексаса. Гувернер разматра предлоге закона усвојене у државној Скупштини и усваја их чиме они постају закони, или ставља вето на њих. Може да сазове скупштину, и потписује помиловања или одлагања казни, осим у случајевима импичмента, а у случајевима издаје уз дозволу скуптине. Држава обезбеђује званичну резиденцију гувернера, Гувернерову вилу у Остину. Тренутни гувернер, Грег Абот, је четрдесет и осми гувернер по реду од пријема Тексаса у Сједињене Државе 1845. Два гувернера у историји су биле жене.

У поређењу са другим савезним државама, позиција гувернера Тексаса се описује као релативно мање значајна. На неке начине, вицегувернер Тексаса, који председава Сенатом Тексаса поседује већи утицај од гувернера.

Гувернер се инаугурише трећег уторка јануара сваке четири године, заједно са вицегувернером, и мандат му траје четири године. Пре доношења текућих закона, 1845, први устав Тексаса је успоставио функцију гувернера који служи двогодишњи мандат али не може да буде на функцији више од четири године у току сваких шест година. По уставу из 1861, након сецесије из Уније, за почетак мандата је одређен први понедељак у новембру након избора. Након окончања Грађанског рата, устав из 1866. је продужио трајање мандата на четири године и ограничио свеукупно време проведено на позицији гувернера на не више од осам година у току сваких дванаест година. Почетак мандата је одређен за први четвртак након организовања законодавне власти, или „најраније после тога што је изводљиво“. По уставу из 1869, донетом током Реконструкције, уклоњена су ограничења мандата, што и даље чини Тексас једном од четрнаест савезних држава без ограничења трајања мандата гувернера. Тренутно важећи устав из 1876. је вратио трајање мандата на две године, али је оно амандманом из 1972. поново продужено на четири године.

Од успостављања, само један човек је на функцији гувернера Тексаса био дуже од осам година, Рик Пери. Пери је постао гувернер 2000, након што је Џорџ В. Буш поднео оставку да би постао председник Сједињених Држава, а поново је биран 2002, 2006. и 2010. године.

Алан Шиверс је преузео дужност гувернера након смрти Бјуфорда Џестера у јулу 1949, а поново је биран 1950, 1952. и 1954, тако да је на функцији провео седам ипо година, што је други најдужи мандат у историји. Прајс Данијел је за гувернера изабран 1956, а потом реизабран 1958. и 1960, пре него што је на страначким изборима Демократске стране изгубио у трци за кандидатуру која му је могла донети рекордни четврти мандат. Џон Конали је изабран 1962. а затим реизабран 1964. и 1966, пре него што је одлучио да се повуче 1968.

У случају да позиција гувернера постане упражњена, вицегувернер постаје гувернер. Пре амандмана донетог 1999, вицегувернер би био само вршилац дужности гувернера до истека мандата претходног гувернера.

Гувернери Шпанског Тексаса 
Види: Списак гувернера и председника Тексаса

Гувернери Мексичког Тексаса 
Види: Списак гувернера и председника Тексаса

Председници Републике Тексас 
Види: Председник Републике Тексас

Гувернери Тексаса

Други високи положаји гувернера Тексаса

Занимљивости

Позадина 
Тексас је до сада имао две жене на положају гувернера: Миријам А. „Ма“ Фергусон и Ен Ричардс. Фергусон је једна од две прве жене које су изабране за гувернера у некој америчкој савезној држави (4. новембра 1924), заједно са Нели Тејлоу Рос из Вајоминга. Рос је инаугурисана 5. јануара 1925, а Фергусон 20. јануара, тако да се Рос сматра првом женом гувернером у америчкој историји. Фергусон је била супруга бившег гувернера Џима „Па“ Фергусона.

Гувернери Тексаса су рођени у четрнаест држава: Алабама, Конектикат, Флорида, Џорџија, Ајова, Кентаки, Луизијана, Мисисипи, Северна Каролинла, Охајо, Јужна Каролина, Тенеси, Тексас и Вирџинија.

Највише гувернера Тексаса је похалало Универзитет Бејлор, њих петоро - Лоренс Саливан Рос, Пат Морис Неф, Прајс Данијел, Марк Вајт и Ен Ричардс (Рос је студирао али није дипломирао). До данас, Коук Стивенсон је најскорији гувернер који никад није похађао колеџ, а Бил Клементс је најскорији који је похађао колеџ али није дипломирао.

Избори 
Три гувернера су служила више неповезаних мандата: Елиша М. Пис, Миријам А. Фергусон и Бил Клеменс. Као што је случај са већином јужњачких држава, у Тексасу ниједан републиканац није изабран за гувернера од краја Реконструкције до касног двадесетог века. Бил Клементс је био први републикански гувернер још од Едмунда Џ. Дејвиса, чији је мандат окончан 1874, 105 година раније. Долф Бриско је последњи гувернер који је изабран на двогодишњи мандат, 1972; такође је и први који је изабран на четворогодишњи мандат, 1974, од пост-реконструкционистичког периода када је двогодишњи мандат успостављен. Рик Пери, који је постао гувернер 21. децембра 2000. након што је тадашњи гувернер Џорџ В. Буш дао оставку, је имао и пуне четворогодишње мандате које је освојио 2002, 2006. и 2010.

Гувернери тексаса у популарној култури 
В. Ли „Папи“ О’Данијел је послужио као инспирација за измишљеног гувернера Мисисипија сличног имена, Менелауса „Папија“ О’Данијела у филму О, брате, где си?

Види још 
 Списак гувернера и председника Тексаса
 Списак председника Републике Тексас
 Списак вицегувернера Тексаса

Референце

Спољашње везе 
Опште
 Legislative Reference Library of Texas -- Governors of Texas
 
 The Handbook of Texas Online: Texas History Quiz -- Presidents and Governors of Texas 
 Explanation of the strengths of governors

Устави
 Устав из 1876, са амандманима (важећи)
 Устав из 1876.
 Устав из 1869.
 Устав из 1866.
 Устав из 1861.
 Устав из 1845.

Тексас